The Incarnation of Catman Billy นวนิยายเรื่องใหม่ ของนักประพันธฺ Will Jordan
ในนวนิยายชิ้นใหม่เรื่อง The Incarnation of Catman Billy นักประพันธ์ Will Jordan ได้บรรยายถึงการผจญภัยของชายคนหนึ่ง ชื่อบิลลี่ที่กลับมาเ
บิลลี่พบว่าเขาต้องมองโลกในมุมที่ต่างออกไปจากครั้งที่เป็นมนุษย์ และนั่นทำให้เขาค้นพบสัจธรรมบางอย่างที่สำคัญยิ่งโดยผู้เขียนนวนิยายเรื่องนี้หวังว่า ผู้อ่านจะได้รับแรงบันดาลใจ เพื่อทบทวนชีวิตที่ผ่านมาและกำหนดเป้าหมายที่นำไปสู่สาระสำคัญ และส่วนเติมเต็มของชีวิต บางครั้งความตายอาจจะไม่ใช่จุดสิ้นสุดแต่กลับเป็นจุดพลิกผันของชีวิตใครสักคนดังเช่นการเสียชีวิตของภรรยานักประพันธ์ชาวอเมริกัน Will Jordan ที่กลายเป็นแรงบันดาล ให้คุณจอร์แดนเขียนหนังสือเรื่อง TheIncarnation of Catman Billy คุณWillJordan เล่าว่า ภรรยาของเขาเจ็บป่วย และเสียชีวิตและนั่นได้สร้างความเปลี่ยนแปลงให้กับชีวิตของเขาเองทำให้เขาอยากจะเขียนเรื่องราวที่มีสาระ เอาจริงเอาจัง แต่ก็แฝงความนุกสนานไปในตัวเขาจึงตัดสินใจเขียนนวนิยายเรื่องนี้ขึ้น TheIncarnation of Catman Billy เป็นเรื่องราวการผจญภัยของสัตว์ต่างๆ ที่ดูแล้วไม่น่าจะมาเป็นเพื่อนกันได้ตั้งแต่ แก๊งแมวเถื่อน สุนัขสองตัว กวาง และกระต่ายที่นำโดยแมวลายขาวดำที่ชื่อบิลลี่ ซึ่งเป็นมนุษย์กลับชาติมาเกิด เพื่อเรียนรู้ถึงการเป็นคนที่ดีกว่าเดิม นักเขียนผู้นี้บอกว่าแนวคิดเรื่องคนกลับมาเกิดใหม่เป็นแมวนั้น อาจขัดแย้งกับความเชื่อของหลายวัฒนธรรมแต่ก็เป็นเรื่องสนุกไม่น้อย ที่ได้เห็นถึงปัญหาต่างๆ ที่ทุกคนในทุกวัฒนธรรมเข้าใจกันดีโดยในนวนิยายเรื่องนี้ บิลลี่ได้เรียนรู้จากผู้นำฝูงแมว ถึงการมองโลกในมุมที่เปลี่ยนไปเช่น แมวนั้นจะทำอะไรตรงๆ ถ้าชอบก็เข้ามาเคลียคลอ ถ้ารู้สึกถึงอันตรายก็วิ่งหนีหรือจู่โจมหรือถ้าไม่ใช่ธุระก็นิ่งเฉยเสียแต่นิสัยมนุษย์นั้นต้องเข้าไปมีส่วนร่วมในแทบจะทุกเรื่อง ไม่ว่าจะเกี่ยวกับตนหรือไม่และมักจะพยายามพิสูจน์ว่า เหนือกว่าด้วยการตัดสินทุกๆ อย่างรอบตัวซึ่งนั่นทำให้มนุษย์เต็มไปด้วยความเห็น และน่าตลกขบขัน และเพื่อจะเดินทางไปสู่การผจญภัยเพื่อเปลี่ยนชีวิตคุณจอร์แดนบอกว่า สิ่งที่จำเป็นก็คือต้องมีทัศนคติ เกี่ยวกับชีวิตที่อยากจะเป็น หรือยากจะสร้างขึ้นมาเสียก่อนซึ่งในนวนิยายเรื่องนี้เขาเรียกสิ่งนั้นว่า ที่ว่างในความฝัน คุณจอร์แดนบอกว่านั่นเป็นเรื่องเกี่ยวกับทัศนคติใหม่ๆ เช่นจากที่เคยตื่นขึ้นมาในตอนเช้า แล้วบอกกับตัวเองว่าวันนี้เราต้องไปนั่งทำงาน 8 ชั่วโมง นั่นก็เป็นสิ่งที่คุณต้องเจอในวันนั้นแต่ถ้าหากตื่นมาแล้วคิดว่าวันนี้ จะสร้างสรรค์อะไรได้บ้างที่อาจจะดีกว่าคุณก็จะพบเจอวันที่ต่างออกไป นอกจากนี้ คุณจอร์แดนยังบอกด้วยว่า การเพิ่มการมองโลกในแง่ดีและลดการมองคนอื่นในแง่ร้าย คือสิ่งสำคัญที่จะช่วยสร้างความเปลี่ยนแปลงให้กับชีวิตตนเองและความสัมพันธ์กับคนรอบตัวได้ และในขณะที่เรากำลังก้าวเข้าสู่ปีใหม่นักประพันธ์ WillJordan แนะนำว่านี่คือช่วงเวลาสำคัญที่สุด ในการทบทวนชีวิตที่ผ่านมาและเริ่มต้นสิ่งใหม่ๆ เช่นเดียวกับบิลลี่ คนที่เกิดใหม่กลายเป็นแมว คนที่สามารถหลุดพ้นจากโลกที่โดดเดี่ยวและเชื่อมร้อยเข้ากับคนรอบตัว เพื่อชีวิตใหม่ที่ดีกว่า